b"\n_START_ARTICLE_\nArquebisbat de T\xc3\xa0nger\n_START_SECTION_\nTerritori\n_START_PARAGRAPH_\nL'arxidi\xc3\xb2cesi inclou tot el nord del Marroc a l'antic protectorat espanyol._NEWLINE_La resid\xc3\xa8ncia de l'arquebisbe \xc3\xa9s la ciutat de T\xc3\xa0nger, on hi ha la catedral de la mare de D\xc3\xa9u de Lorda._NEWLINE_El territori est\xc3\xa0 dividit en set parr\xc3\xb2quies.\n_START_SECTION_\nHist\xc3\xb2ria\n_START_PARAGRAPH_\nLa ciutat de T\xc3\xa0nger va ser ocupada permanentment per Portugal en 1471. Al seguici del rei Alfons V havia tamb\xc3\xa9 Nunius \xc3\x81lvarez, que a partir de 1469 tenia el t\xc3\xadtol de bisbe de T\xc3\xa0nger. La seu va ser erigida can\xc3\xb2nicament per papa Sixt IV el 21 d'agost de 1472 per la butlla papal Clara devotionis, guanyant territoris per la di\xc3\xb2cesi de Ceuta (ara Di\xc3\xb2cesi de Cadis i Ceuta). Originalment era sufrag\xc3\xa0nia de l'Arxidi\xc3\xb2cesi de Lisboa (avui patriarcat)._NEWLINE_El 12 de gener de 1514 va cedir una part del seu territori per a la creaci\xc3\xb3 del bisbat de Funchal. 29 de setembre de 1540 es va unir a la prov\xc3\xadncia eclesi\xc3\xa0stica de l'Arxidi\xc3\xb2cesi d'\xc3\x89vora. El 9 de juny de 1570 van ser unides les seus de T\xc3\xa0nger i Ceuta (ara bisbat de Cadis i Ceuta)._NEWLINE_A causa dels conflictes entre la Santa Seu i el Padroado el portugu\xc3\xa8s, la di\xc3\xb2cesi de T\xc3\xa0nger-Ceuta va romandre vacant durant algunes d\xc3\xa8cades a mitjans del segle XVII fins que Roma, el 16 de desembre de 1675 va abolir la uni\xc3\xb3 entre les dues seus i va restablir la di\xc3\xb2cesi de Ceuta, a la que es van unir els territoris de l'antiga seu de T\xc3\xa0nger, suprimida de forma simult\xc3\xa0nia._NEWLINE_Mentrestant el 28 de novembre de 1630 fou restablida la prefectura apost\xc3\xb2lica del Marroc, confiada als franciscans espanyols de la Prov\xc3\xadncia de San Diego de Alcal\xc3\xa1 a Andalusia._NEWLINE_El 13 de juliol de 1693 Propaganda Fide va erigir la prefectura apost\xc3\xb2lica en vicariat apost\xc3\xb2lic, i en fou nomenat primer vicari apost\xc3\xb2lic el francisc\xc3\xa0 Diego Ortega de Escacena; per\xc3\xb2 la mort d'aquest el 1696 i l'oposici\xc3\xb3 del govern espanyol a l'erecci\xc3\xb3 del vicariat apost\xc3\xb2lic van fer fracassar la iniciativa de la Santa Seu._NEWLINE_Aix\xc3\xb2 es va produir a costa de la missi\xc3\xb3 al Marroc, que va entrar en una crisi profunda, fins a la primera meitat del segle XIX, en aquest moment redu\xc3\xaft a un simple hospici a T\xc3\xa0nger amb tres germans. A l'agost de 1859 van ser enviats al Marroc cinc nous missioners franciscans que van aixecar de nou la missi\xc3\xb3 en aquelles terres._NEWLINE_A principis del segle XX T\xc3\xa0nger fou elevada a bisbat titular amb el nom de Tingi, antic nom rom\xc3\xa0 de la ciutat. El 14 d'abril de 1908 pel breu apost\xc3\xb2lic Romani Pontifices de Pius X la prefectura apost\xc3\xb2lica va ser elevada a Vicariat Apost\xc3\xb2lic amb dignitat episcopal._NEWLINE_El 5 de juliol de 1954 va cedir una porci\xc3\xb3 del seu territori (Ifni) per benefici de l'erecci\xc3\xb3 de la prefectura apost\xc3\xb2lica del S\xc3\xa0hara Espanyol i de l'Ifni (avui prefectura apost\xc3\xb2lica del S\xc3\xa0hara Occidental)._NEWLINE_El 14  de novembre de 1956 per la butlla Qui Deo disponente del  papa Pius XII el vicariat apost\xc3\xb2lic va ser elevat al rang d'arxidi\xc3\xb2cesi i va assumir el seu nom actual. Alhora, la seu titular ha estat suprimida."